text: performance management
  
  publiceret: 2021-03-09 10:49:36+01:00
  Performance management er den den proces, hvorigennem en ledelse søger at forbedre og dokumentere en organisations præstationer.
  Begrebet har forskellige betydninger afhængigt af, hvad man mener med ordet performance (præstation). Det kan fx dreje sig om en organisations kort- eller langsigtede økonomiske præstationer, eller det kan dreje sig om præstationer indenfor offentlig service, fx velfærdsydelser.
  Performance Management anvendes både i den offentlige sektor og private sektor. I den offentlige sektor blev begrebet for alvor introduceret med indførelsen af styringsparadigmet New Public Management.